טרייסי בנט

טרייסי אן בנט (באנגלית: Tracey Anne "Tracie" Bennett; נולדה ב-17 ביוני 1965) היא שחקנית תיאטרון וטלוויזיה אנגלייה. בנט למדה באקדמיית איטליה קונטי לאמנויות הבמה בקלפהם שבלונדון. בין השנים 1982 ל-1984 גילמה את שרון בנטלי באופרת הסבון "קורוניישן סטריט" וחזרה לגלם את הדמות ב-1999.

בנט ידועה בעיקר מהופעותיה בתיאטרון הן במחזות דרמטיים והן במחזות זמר. היא זכתה פעמיים בפרס אוליבייה בקטגוריית ההופעה הטובה ביותר בתפקיד משנה במחזמר, על תפקידיה ב-"She Loves Me" וב"היירספריי". בנוסף הייתה מועמדת לפרס על הופעתה במחזמר "החברה הגבוהה" ו-"Follies". בנט הייתה מועמדת לפרס לורנס אוליבייה לשחקנית הטובה ביותר במחזמר על משחקה ב"גברת הנדרסון גאה להציג". על תפקידה בדמות ג'ודי גרלנד במחזמר "End of the Rainbow" הייתה בנט מועמדת לפרס לורנס אוליבייה לשחקנית הטובה ביותר ולפרס טוני כשגילמה את אותה דמות בהפקה בברודוויי.

ביוגרפיה
בנט נולדה בלי (Leigh) שבלנקשייר. הופעת הבכורה שלה בטלוויזיה הייתה בסדרת הדרמה "Going Out". בין השנים 1982 ל-1984 הופיעה באופרת הסבון "קורוניישן סטריט" בתפקיד שרון גאסקל. ב-1999 חזרה לגלם את הדמות בשנית. ב-1991 שיחקה בפרק פיילוט סיטקום "Joking Apart" של סטיבן מופאט בתפקיד טרייסי גלייזברוק הבלונדינית המטומטמת. היא גילמה את הדמות בשתי העונות של הסדרה בין 1993 ל-1995. ב-1989 שיחקה בתפקיד מילנדרה בסרט הקולנוע "שירלי ולנטיין".

בשנות השמונים של המאה העשרים הופיעה בנט בהפקות תיאטרון בתיאטרון הספרייה שבמנצ'סטר, בהן "אחים בדם", "Breezeblock Park" (שניהם של וילי ראסל), והפקת הבכורה בבריטניה של המחזה "מתגלגלים" מאת סטיבן סונדהיים.

ב-1994 שיחקה בנט במחזה "She Loves Me" בתיאטרון סאבוי, והייתה מועמדת על הופעתה לפרס אוליבייה להופעה הטובה ביותר בתפקיד משנה במחזמר. היא שיחקה בתפקיד אידה במחזמר "Honk!" שזכה בשנת 2000 לפרס אוליבייה למחזמר הטוב ביותר.

ב-2003 זכתה בנט לשבחי הביקורת על תפקידה בהפקה הלונדונית של המחזה "החברה הגבוהה" והייתה מועמדת עליו לפרס אוליבייה. ב-2005 שיחקה ב-"Sex, Chips and Rock 'n' Roll" בתיאטרון רויאל אקסצ'נג במנצ'סטר, ועל הופעתה הייתה מועמדת לפרס התיאטרון TMA לשחקנית המשנה הטובה ביותר במחזמר.

בינואר 2006 הצטרפה בנט להפקת הווסט אנד של המחזמר "עלובי החיים" בתפקיד מאדאם ת'נרדייה שהוצג בתיאטרון המלכה. היא המשיכה לשחק במחזמר על יוני 2007.

באוקטובר 2007 החלה בנט לגלם את ולמה וון טאסל בהפקה הלונדונית של המחזמר "היירספריי" בתיאטרון שפטסברי. היא סיפרה בראיון שזה היה "מופע נהדר" ושהיא נהנתה להופיה בו, אבל גם אמרה שזה היה מתיש, מכיוון שהפאה שלה הייתה כבדה, וגרמה לקשיים בחלק מהריקודים. אף על פי כן, במרץ 2008 היא זכתה בפעם השנייה בפרס אוליבייה להופעה הטובה ביותר בתפקיד משנה במחזמר.

בפברואר 2010 לוהקה בנט לתפקיד ג'ודי גרלנד בהפקה הלונדונית הראשונה של המחזה "End of the Rainbow" מאת פיטר קווילטר. הצגת הבכורה עם בנט בדמות ג'ודי גרלנד הועלתה בתיאטרון המלכותי בנורת'המפטון, ואחר כך הועברה לווסט אנד הלונדוני. על הופעתה במחזה הייתה בנט מועמדת לפרס אוליבייה לשחקנית הטובה ביותר. במרץ 2012 הועלה המחזה בברודוויי עם בנט שוב בתפקיד גרלנד. על הופעתה בברודוויי הייתה בנט מועמדת לפרס טוני לשחקנית הראשית הטובה ביותר במחזה, וזכתה בפרס Outer Critics Circle ובפרס דרמה דסק לשחקנית מצטיינת במחזה.

ב-2013 הצטרפה בנט לקאסט של הסדרה המשטרתית "סקוט וביילי" בתפקיד שרון, אמה של הבלשית רייצ'ל ביילי.

ב-2015 וב-2016 גילמה בנט את לורה הנדרסון במחזמר "גברת הנדרסון גאה להציג", וב-2016 הייתה מועמדת לפרס אוליבייה בקטגוריית השחקנית הטובה ביותר במחזמר.

ב-2017 שיחקה בנט בתפקיד מולי דרובר בסדרה הרפואית הוותיקה של ה-BBC "חדר מיון".
עוד ב-2017 הקליטה שני שירים לאלבום "Wit & Whimsy - Songs by Alexander S. Bermange", האחד סולו, והשני עם שאר האמנים שהקליטו לאלבום. האלבום הגיע למקום ראשון במצעדי אלבומי הקומדיה של iTunes.

בסתיו 2017 שיחקה בנט בתפקיד קרלוטה בהפקה של התיאטרון הלאומי למחזה "Follies" מאת סטיבן סונדהיים, ושרה את השיר "I'm Still Here".

פילמוגרפיה
קולנוע
 שנה שם שם באנגלית תפקיד הערות 1986 Knights & Emeralds טינה 1989 שירלי ולנטיין Shirley Valentine מילנדרה ברדשו 1991 Revenge of Billy the Kid 2002 f2point8 קיקה 2004 French Fries on the Golden Front נסיכה סרט קצר, מפיקה בפועל 2021 The Extinction of Fireflies שרלוט

טלוויזיה
 שנה שם שם באנגלית תפקיד הערות 1986 Boon פטסי בפרק "Glasshouse People" 1986 Unnatural Causes שריל בפרק "Partners" 1987 Brush Strokes מיס נעמי וילסון סדרת טלוויזיה (פרק אחד) 1990 סיפורי המסתורין של רות רנדל The Ruth Rendell Mysteries מרילין תומפסון במיני-סדרה "The Best Man to Die" 1991 Rich Tea and Sympathy ניקי סדרת טלוויזיה 1989–1991 Making Out נורמה סדרת טלוויזיה 1992 The Upper Hand מישל בפרק "To Let or Not to Let" 1993 The Gingerbread Girl סטלה 1991–1995 Joking Apart טרייסי גלייזברוק סדרת טלוויזיה 1995–1996 Next of Kin ליז סדרת טלוויזיה 1997 Heartbeat לוטננט בפרק "Substitute" 1998 Verdict סאלי טיילור בפרק "Be My Valentine" 1999 The Ambassador אנט בפרק "A Matter of Life and Death" 1982–1984, 1999 Coronation Street שרון גאסקל סדרת טלוויזיה (173 פרקים) 2001 Lily Savage's Blankety Blank עצמה שעשועון 2002 מקום בו נמצא הלב Where the Heart Is ג'ולי ספראק בפרק "No Turning Back" 2002 Mersey Beat ג'קי מקהייל בפרק "Endgame" 2003 The Afternoon Play איבון בפרק "Heroes and Villains" 2003 Burn It בב סדרת טלוויזיה 1993, 2003 The Bill ליזה ברוקס / שירלי פילדינג סדרת טלוויזיה (2 פרקים) 2003 Murder Investigation Team סיליה סיגרוב בפרק "Daddy's Little Girl" 2003 Keen Eddie שארלוט בפרק "Horse Heir" 2004 The Courtroom דיאן איטון בפרק "Beloved Daughter" 2004 The Long Firm ג'ודי גרלנד סרט טלוויזיה 2005 The Royal סילביה מיני-סדרה 2005 Vincent דבורה פיניגן סדרת טלוויזיה (פרק אחד) 2006 Northern Lights מורין סדרת טלוויזיה (פרק אחד) 2007 דיאל ופסקו Dalziel and Pascoe גרייס בק בפרק "Project Aphrodite" 1992–2017 חדר מיון Casualty תפקידים שונים סדרת טלוויזיה (9 פרקים) 2005, 2007 רופאים Doctors ג'ין הובס / ג'ולי בולטון סדרת טלוויזיה (2 פרקים) 2013 סקוט וביילי Scott & Bailey שרון סדרת טלוויזיה (4 פרקים) 2013 תחבולות חדשות New Tricks אנג'לה גולד בפרק "Cry Me a River" 2019 המפרץ The Bay מרגרט פולי סדרת טלוויזיה; 6 פרקים

תיאטרון
 כלוב העליזים
 קרוסל
 She Stoops to Conquer
 מתגלגלים – זכייה בפרס מנצ'סטר איבנינג ניוז
 One for the Road
 גריז
 שיקגו
 אחים בדם
 לחנך את ריטה
 She Loves Me – זכייה בפרס אוליבייה

 החברה הגבוהה – מועמדות לפרס אוליבייה
 Sex, Chips and Rock 'n' Roll
 עלובי החיים
 היירספריי – זכייה בפרס אוליבייה
 End of the Rainbow – מועמדות לפרס אוליבייה ולפרס טוני
 גברת הנדרסון גאה להציג – מועמדות לפרס אוליבייה
 Follies – מועמדות לפרס אוליבייה
 Ruthless! The Musical

קישורים חיצוניים

הערות שוליים

קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1961
קטגוריה:בריטים שנולדו ב-1961